### Resume

I september 2022 var udvalget på en cykeltur rundt i Vejle by. På turen oplevede udvalget blandt andet de utrygge forhold for cyklister i [adresse], hvor den dobbeltrettede motortrafik skaber trange kår for cyklisterne. På denne baggrund foreslås det at ensrette [adresse] en prøveperiode på 6 måneder. Der ønskes udvalgets stillingtagen til om en prøvehandling skal igangsættes.

### Sagsfremstilling

Teknisk Udvalg vedtog 31. maj 2022 pkt. 135 omhandlende principper for udførelse af prøvehandlinger, som en del af arbejdet med det grønne visionstillæg til mobilitetsplanen. Ved samme lejlighed afsatte udvalget 0,5 mio. kr. til udførelse af midlertidige mobilitetsforsøg. Med denne sag foreslås en prøvehandling rettet mod at forbedre mobiliteten for cyklister i [adresse] i Vejle - en gade som udvalget ved selvsyn har oplevet på en cykeltur tilbage i september 2022.

Aagade er en mindre lokalvej i [adresse], mellem [adresse] og Skolegade. Gaden udgør en af flere adgangsveje til Spinderihallerne, men benyttes desuden af beboerne i ejendommene i bydelen og gaden, samt cyklende mellem det nordvestlige Vejle og midtbyen. Der kører dagligt ca. 1.300 køretøjer i gaden, som er smal og med fortov i begge sider af vejen. Der er ingen cykelfaciliteter, og heller ikke foretaget målinger af antallet af cyklister i gaden. Det skønnes, at der dagligt cykler 150-200 cyklister.

Til trods for det smalle gadeprofil mellem bygningerne, er parkeringen i gaden massiv. I vestlig vejside er der på hele strækningen parkeringsforbud, mens der i østlig vejside parkeres frit på hele strækningen. Med en kørebanebredde på ca. 5,7 m og parkering i østlig vejside på hele strækningen, overlades kun ca. 3,7 m til afvikling af den idag dobbeltrettede trafik i gaden. Det resulterer i, at motortrafikken ofte benytter fortovsarealerne når to modkørennde køretøjer skal passere hinanden. Cyklisterne og fodgængere oplever stor utryghed med de trange forhold, og risikoen for at klemmes i mødet med motortrafikken.

Det er ønskeligt at forbedre forholdene for cyklisterne i gaden, der som cykelforbindelse i midtbyen har potentiale til at spille en større rolle end gaden gør idag. Meget af cykeltrafikken fra [adresse], [adresse], Jelling og [adresse] mod Vejle midtby færdes idag i [adresse] (grøn rute på vedlagte oversigtskort), der til trods for de forbedringer der allerede er foretaget her, er en meget trafikeret gade. Ved at forbedre forholdene for cyklister i [adresse] vil denne forbindelse, sammen med [adresse], [adresse] og Nyboesgade, kunne udgøre en attraktivt alternativ cykelrute (rød rute på vedlagte oversigtskort) gennem mere rolige gader, med mindre motortrafik, støj og trængsel. Der vil være mulighed for at forbedre yderligere på denne rute, ved at tilføje en cykelfase i signalanlægget i krydset [adresse]Grejsdalsvej/Enggade samt ved at etablere et krydsningspunkt på [adresse] mellem [adresse] og Aagade. Disse forbedringer er ikke inkluderet i nærværende prøvehandling, men kan igangsættes efterfølgende.

Med prøvehandlingen gennemføres et forsøg med ensretning af [adresse], således at motortrafikken alene kan køre i nordgående retning. Cykeltrafikken undtages fra ensretningen, hvilket vil sikre at motortrafikken ikke kører op på fortovene og der skabes plads til cyklisterne i begge retninger. Den nuværende kantstensparkerig i østlig vejside bibeholdes, og handlingen forventes således ikke at påvirke parkerinsmulighederne i gaden. Ensretningen af motortrafikken sker mod nord, af hensyn til at undgå venstresvingende trafik fra [adresse] mod Aagade, som potentielt skaber trængsel på vejfirkanten. Trafikken til Spinderihallerne og gaden i øvrigt vil i stedet skulle benytte [adresse], Nyboesgade, [adresse] Det vurderes ikke at ensretningen af gaden vil medføre nævneværdige trafikstigninger på det omkringliggende vejnet.

Prøvehandlingen omfatter opsætning af nye tavler i gaden, tilpasning af afmærkningen i kryds, samt evt. afmærkning af smal kantbane til cykeltrafikken imod ensretningen.

Prøvehandlingen forudsætter at politiet kan give samtykke til ændringerne.

Der anbefales en prøveperiode på 6 måneder forløbende fra primo 2024 til medio 2024. Prøvehandlingen har til formål at undersøge om ensretning af [adresse] kan gøre det mere trygt og fremkommeligt at cykle i gaden, samt konsekvenserne for trafikafviklingen i området generelt. Der gennemføres en evaluering af forsøget. Evalueringen vil omfatter målinger af antallet af cyklister og motorkøretøjer på vejene i og omkring gaden, analyse af de ændrede færdselsmønstre for motortrafikken, samt en undersøgelse af cyklisternes oplevelse af trafiksikkerheden og trygheden efter tiltaget. Der gennemføres desuden en undersøgelse af tilfredsheden blandt bilister, beboere og virksomheder i området.

Oversigtskort er vedlagt som bilag.

Teknisk udvalg behandlede den 29. marts 2022 punkt nr. 70, Kommisorium for grønt tillæg til mobilitetsplanen. Kommisoriet indeholder 10 dogmer hvoraf de to sidste omhandler '"at Berta Østergaard ting".

Teknisk udvalg behandlede den 31. maj 2022 punkt nr. 135, Principper for eksperimenter i grøn mobilitet.

### Klima og resiliensvurdering

Forbedring af cykelforholdene i [adresse] vil fremme særligt hverdagscyklismen. [adresse] klimaplan har ét mål der vedrører dette: "25 % af ture kortere end 5 km foregår på cykel eller elcykel".

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | prøvehandlingen igangsættes. |

### Beslutning

Godkendt.

Alex Jacobsen og Andreas Madsen undlod at stemme.